
[bookmark: TextBodyBegin]Europos Parlamentas,
–	atsižvelgdamas į Komisijos deleguotąjį reglamentą (C(2024)01499),
–	atsižvelgdamas į Komisijos 2024 m. kovo 13 d. laišką, kuriame ji prašo Parlamento pareikšti, kad jis neprieštarauja deleguotajam reglamentui,
–	atsižvelgdamas į Žemės ūkio ir kaimo plėtros komiteto 2024 m. kovo 19 d. laišką Komitetų pirmininkų sueigos pirmininkui,
–	atsižvelgdamas į Sutarties dėl Europos Sąjungos veikimo 290 straipsnį,
–	atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007[footnoteRef:1], ypač į jo 186 straipsnį ir 227 straipsnio 5 dalį,  [1:  	OL L 347, 2013 12 20, p. 671.] 

–	atsižvelgdamas į Darbo tvarkos taisyklių 111 straipsnio 6 dalį,
–	atsižvelgdamas į Žemės ūkio ir kaimo plėtros komiteto rekomendaciją dėl sprendimo,
–	atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2024 m. balandžio 11 d., nebuvo pareikšta prieštaravimų,
A.	kadangi Sąjungos procedūriniai Europos Sąjungos ir Naujosios Zelandijos laisvosios prekybos susitarimo (toliau – Susitarimas) įgyvendinimo etapai buvo užbaigti 2024 m. vasario 28 d. Europos Sąjungos oficialiajame leidinyje paskelbus Tarybos sprendimą (ES) 2024/244[footnoteRef:2]; [2:  	2023 m. lapkričio 27 d. Tarybos sprendimas (ES) 2024/244 dėl Europos Sąjungos ir Naujosios Zelandijos laisvosios prekybos susitarimo pasirašymo Sąjungos vardu (OL L 244, 2024 2 28, p. 1).] 

B.	kadangi, remiantis naujausia gauta informacija, tikėtina, kad Naujosios Zelandijos teisės aktai, reikalingi Susitarimui įgyvendinti, buvo priimti iki 2024 m. kovo mėn. pabaigos, o tai sudarytų sąlygas Susitarimui įsigalioti 2024 m. gegužės 1 d.;
C.	kadangi Susitarime, be kita ko, nustatomos kelios naujos tarifinės kvotos ir iš dalies keičiamos kai kurios galiojančios PPO konkrečioms šalims skirtos tarifinės kvotos produktams, kurių kilmės šalis yra Naujoji Zelandija;
D.	kadangi šie pakeitimai atsispindės Komisijos deleguotajame reglamente (ES) 2020/760[footnoteRef:3], kuriuo papildomos Reglamento (ES) Nr. 1308/2013 nuostatos dėl žemės ūkio produktų, kuriems taikomos licencijos, importo ir eksporto tarifinių kvotų administravimo taisyklių; [3:  	2019 m. gruodžio 17 d. Komisijos deleguotasis reglamentas (ES) 2020/760, kuriuo Europos Parlamento ir Tarybos reglamentas (ES) Nr. 1308/2013 papildomas licencinių importo ir eksporto tarifinių kvotų administravimo taisyklėmis, o Europos Parlamento ir Tarybos reglamentas (ES) Nr. 1306/2013 papildomas nuostatomis dėl užstato teikimo administruojant tarifines kvotas (OL L 185, 2020 6 12, p. 1).] 

E.	kadangi dėl to Deleguotasis reglamentas (ES) 2020/760 turėtų būti iš dalies pakeistas iki Susitarimo įsigaliojimo dienos;
1.	pareiškia, kad neprieštarauja deleguotajam reglamentui;
[bookmark: TextBodyEnd]2.	paveda Pirmininkei perduoti šį sprendimą Tarybai ir Komisijai.



image1.png




